UPN talde parlamentarioari atxikitako foru parlamentari Félix Zapatero Soria jaunak 11-23/PES-00204 galdera egin du, Ehizaren Lege Proiektuari buruz. Hona Landa Garapeneko, eta Ingurumeneko kontseilariaren erantzuna:

Ingurumen Zuzendaritza Nagusiak ehiza kudeaketaren arloko araudi berria egiteari buruz darabilen lan proiekzioak esan nahi du 2024. urteko lehen seihilekoan lehenengo zirriborro bat eginen dela, eta, ondoren, zuzenean inplikatuta dauden eragileekin eztabaidatuko dela.

Aberasteko fase horren ondoren, dokumentua eguneratu eginen da, eta horrek dakartzan administrazio fase guztiekin izapidetuko da, bai eta nahitaezko txostenekin ere.

Fase hori bukatzean parlamentuan izapidetuko da. Gogoratu behar da arau konplexua dela, askotariko ondorioak dituelako, eta Ingurumen Zuzendaritza Nagusiaren helburua ahalik eta adostasun handiena lortzea dela, eta alderdi hori epeak baino garrantzitsuagoa dela.

Hori guztia jakinarazten dut, Nafarroako Parlamentuko Erregelamenduaren 215. artikuluan ezarritakoa betez.

Iruñean, 2023ko abenduaren 18an

Landa Garapeneko eta Ingurumeneko kontseilaria:José María Aierdi Fernández de Barrena